 

REPUBLIKA HRVATSKA

KOPRIVNIČKO-KRIŽEVAČKA ŽUPANIJA

**OSNOVNA ŠKOLA „BRAĆA RADIĆ“**

**KOPRIVNICA**

**Obrazloženje I. izmjena i dopuna Financijskog plana Osnovne škole „Braća Radić“ Koprivnica za 2025.godinu**

1. **SADRŽAJ DJELOKRUGA RADA PRORAČUNSKOG KORISNIKA**

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti: odgoj i osnovno školovanje djece, osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima, organizacija aktivnosti djece u sklopu različitih udruga te učeničkih klubova i društava.

Nastava je organizirana u dvije smjene. Prva smjena počinje u 8:00 h i završava u 13:10 h dok druga smjena počinje u 13:15 h i završava u 18:25 h. Nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i mladih i Godišnjem planu i programu rada škole.

Matična škola u Koprivnici sagrađena je 1989. godine. U školskoj godini 2024./2025. nastavu polazi 758 učenika u 36 razrednih odjela. Školska zgrada u Starigradu sagrađena je 1954. godine, a nastava je organizirana za 60 učenika u 4 razredna odjela.

U Matičnoj školi rad se odvija u 25 učionica od kojih su 5 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područna škola Starigrad, na žalost, nema sportsku dvoranu ni odgovarajuće sportsko igralište.

Osnovna škola „Braća Radić“ na početku šk. god. 2024./2025. broji 99 djelatnika, od toga 22 učitelja razredne nastave, 44 učitelja predmetne nastave, 4 stručna suradnika,11 pomoćnika u nastavi i 1 stručno komunikacijskog posrednika te 17 ostalih djelatnika. Imamo 1 učiteljicu savjetnicu, 4 učiteljice izvrsne savjetnice, 1 stručnu suradnicu izvrsnu savjetnicu, 4 učiteljice mentorice i 6 voditelja Županijskih stručnih vijeća (matematike, vjeronauka, engleskoga jezika, knjižnice, razredne nastave te ravnatelja osnovnih škola). Na današnji dan imamo 11 pomoćnika u nastavi i 2 stručno komunikacijska posrednika.

1. OBRAZLOŽENJE OPĆEG DIJELA FINANCIJSKOG PLANA

OBRAZLOŽENJE PRIHODA/PRIMITAKA

**PRIHODI POSLOVANJA**

U Prijedlogu I. izmjena i dopuna Financijskog plana je ukupno povećanje prihoda za 131.461,00 EUR te je prijedlog novog plana 4.226.042,00 EUR.

## Skupina 63 Pomoći iz inozemstva i od subjekata unutar općeg proračuna bilježi korekciju na više u iznosu od 61.995,00 EUR te ukupni plan iznosi 3.282.451,00 EUR. Najveće povećanje od 49.700,00 EUR je na Aktivnosti COP za plaće zaposlenika zbog nove povećane osnovice za obračun plaće sa 947,17 EUR na 976,60 EUR od 01.02.-31.08.2025.godine te 1.004,87 EUR od 01.09.2025. pa nadalje. Unutar te skupine se još knjiže i prihodi za županijska natjecanja, plaća za pomoćnike u nastavi i shema voća, udžbenici za učenike škole, knjige u školskoj knjižnici, prihod za voditelje Županijskih stručnih vijeća (6 voditelja), prehrana učenika, EU projekti i naknada za mentore.

* **Skupina 65 Prihodi od upravnih i administrativnih pristojbi, pristojbi po posebnim propisima i naknada** bilježi povećanje od 1.182,00 EUR najviše zbog prihoda od kuhinje koje smo naplatili po ovrhama od roditelja, te je novi prijedlog od 18.782,00 EUR. Na toj skupini se knjiže i majice za učenike, kotizacije za natjecanja, popravci tableta i drugog inventara.
* **Skupina 66** **Prihodi od prodaje proizvoda i robe te pruženih usluga, prihoda od donacija**… bilježi povećanje od 2.736,00 EUR najvećim dijelom zbog prenesenih viškova iz 2024. godine od vlastitih prihoda i donacija. Na toj skupini ostvarujemo prihode za pričuvu i struju za stan na Trgu E. Kumičića, paušal za grijanje za jedan stan, gorivo za prijevoz hrane u PŠ Jagnjedovec, kupovinu namještaja, knjiga za školsku knjižnicu, uredski materijal, reprezentaciju, sitni inventar, naknadu osobama van radnog odnosa te prihode Zadruge Vretence. Ukupno je prijedlog na toj skupini 12.552,00 EUR.
* **Skupina 67** **Prihodi iz nadležnog proračuna i od HZZO-a temeljem ugovornih obveza** bilježi povećanje od 65.398,00 EUR te je prijedlog novog plana u iznosu od 912.107,00 EUR. Najveće povećanje je u okviru Decentraliziranih sredstava prema uputi Osnivača i ODJEKA VII za plaću pomoćnika u nastavi zbog načina obračuna plaće u odnosu na prihvatljiv trošak iz projekta (bruto satnica od 7,50 EUR i prihvatljiv trošak 1.013,00 EUR mjesečno po pomoćniku). S tim prihodima se podmiruje i manjak za njihovu plaću iz prosinca 2024. godine te metodološki manjak iz DEC-a i Grada. U okviru ove skupine se još financiraju i izvannastavne aktivnosti, međuopćinska natjecanja i nagrada najučitelju.

**PRIHODI OD PRODAJE NEFINANCIJSKE IMOVINE**

**Od prihoda od prodaje proizvedene dugotrajne imovine – 72** koji ostvarujemo od prodaje stanova na kojima postoji stanarsko pravo i dalje planiramo ostvariti prihod od 102,00 EUR. S tim prihodom ćemo također financirati nabavu namještaja.

**OBRAZLOŽENJE RASHODA I IZDATAKA**

**RASHODI POSLOVANJA**

U Prijedlogu I. Izmjena i dopuna Financijskog plana je ukupno povećanje rashoda poslovanja u iznosu od 92.986,00 EUR te ukupni plan iznosi 3.768.636,00 EUR.

* **Skupina 31 Rashodi za zaposlene** na koju se knjiže rashodi za sve zaposlene, uključujući i njihova materijalna prava iz kolektivnog ugovora, bilježi povećanje od 60.047,00 EUR što u konačnici znači povećanje plana na 3.031.983,00 EUR. Razlog povećanja plana na toj skupini je zbog nove povećane osnovice za obračun plaće sa 947,17 EUR na 976,60 EUR od 01.02.-31.08.2025.godine te 1.004,87 EUR od 01.09.2025. pa nadalje. Razlog povećanja na toj skupini je i zbog načina obračuna plaće u odnosu na prihvatljiv trošak iz projekta (bruto satnica od 7,50 EUR i prihvatljiv trošak 1.013,00 EUR mjesečno po pomoćniku).
* **Skupina 32 Materijalni rashodi** bilježi povećanje za 29.161,00 EUR te je prijedlog novog plana na toj skupini 694.875,00 EUR. Najveće povećanje je u sklopu Aktivnosti EU projekti jer smo od Agencije za mobilnost i programe EU dobili Odluku o dodjeli bespovratnih sredstava za projektne prijedloge u okviru Poziva na podnošenje prijedloga za 2025. g za program Erasmus+ za područje odgoja i općeg obrazovanja gdje će nam biti dodijeljeno 21.623,00 EUR bespovratnih sredstava. Skupina uključuje rashode koji nam služe za pokriće redovnog poslovanja (službena putovanja, stručna usavršavanja, uredski materijal, energija, tekuće i investicijsko održavanje, prijevoz učenika, zakupnine i najamnine, sitni inventar, reprezentacija, komunalne i ostale usluge) kao i za pokriće rashoda u okviru županijskih natjecanja, prehrane učenika, ostalih rashoda za pomoćnike u nastavi, prijevoz na posao za sve zaposlenike, materijalne rashode u okviru aktivnosti Unapređenje standarda u školama, rashoda za EU projekte i rashoda za financiranje Učeničke zadruge Vretence te je preraspodjela napravljena sukladno dosadašnjoj realizaciji i potrebama do kraja godine.
* **Skupina 37 Naknade građanima i kućanstvima na temelju osiguranja i druge naknade** bilježi povećanje od 2.000,00 EUR jer su porasle cijene udžbenika od prošle godine. Novi prijedlog je 40.000,00 EUR.
* **Skupinu 38 Ostali rashodi** predlažemo povećanje za 1.778,00 EUR za nabavu menstrualnih potrepština za djevojčice škole, a koji iznos smo dobili za utrošiti od Ministarstva rada, mirovinskoga sustava, obitelji i socijalne politike.

**RASHODI ZA NABAVU NEFINANCIJSKE IMOVINE**

U Prijedlogu I. Izmjena i dopuna Financijskog plana je ukupno povećanje rashoda za nabavu nefinancijske imovine u iznosu od 21.568,00 EUR te ukupni plan iznosi 390.292,00 EUR

* **Skupina 42 Rashodi za nabavu proizvedene dugotrajne imovine** bilježi povećanje od 8.625,00 EUR te ukupno iznosi 27.349,00 EUR. Povećanje je napravljeno jer smo ostvarili viškove vlastitih prihoda i kapitalne donacije koje planiramo utrošiti za kupovinu namještaja, viškom od MZOM-a u iznosu od 1.200,00 EUR smo nabavili 3D printer za izvannastavnu aktivnost informatike, od Hrvatskog filmskog saveza ćemo po Ugovoru dobiti sredstava u iznosu od 1.700,00 EUR za kupovinu opreme za snimanje i slikanje (fotoaparat). Također je planirano nešto više sredstava za kupovinu udžbenika jer su im porasle cijene od 2024. godine.
* **Skupina 45 Rashodi za dodatna ulaganja na nefinancijskoj imovini** bilježi povećanje za 12.943,00 EUR jer smo po uputi Osnivača dobili više decentraliziranih sredstava za utrošiti na rekonstrukciju sanitarija i vodovoda u MŠ i ostala dodatna ulaganja na nefinancijskoj imovini.

**OBRAZLOŽENJE PRENESENOG MANJKA ODNOSNO VIŠKA FINANCIJSKOG PLANA**

U I. izmjene i dopune Financijskog plana uvršteni su viškovi i manjkovi po godišnjem obračunu i utvrđena je njihova namjena te način pokrića kako slijedi:

|  |  |  |  |  |
| --- | --- | --- | --- | --- |
|  | **VIŠAK PP** | **MANJAK PP** | **VIŠAK NFI** | **MANJAK NFI** |
| **IF1** - OPĆI PRIHODI I PRIMICI |  | -44.426,57 |  |  |
| **IF3** - VLASTITI PRIHODI | 3.245,42 |  |  |  |
| **IF4** - PRIHODI ZA POS. NAMJENE | 248,00 |  |  |  |
| **IF5** - POMOĆI | 4.155,39 | -31.039,53 |  |  |
| **IF6** - DONACIJE |  |  | 500 |  |
| **IF7** - PRIHODI OD PRODAJE NFI |  |  | 102,22 |  |
| **UKUPNO:** | **7648,81** | **-75.466,10** | **602,22** | **0** |
|  | **8251,03** |  |  | **-75466,10** |
|  |  | **REZULTAT** | **-67.215,07** |  |

**Viškovi:**

* **Višak po izvoru** **IF3** - **Vlastiti prihodi** u iznosu od 3.246,00 EUR sastoji se od viška vlastitih prihoda od najma u iznosu od 2.973,76 EUR koje ćemo utrošiti za nabavu namještaja i viška od Zadruge Vretence u iznosu od 271,66 EUR koji je namijenjen za rad Zadruge.
* **Višak po izvoru IF4** -**Prihodi za posebne namjene** u iznosu od 248,00 EUR sastoji se od viška namijenjenih za popravke tableta.
* **Višak po izvoru IF6** – **Donacije** u iznosu od 500,00 EUR sastoji se od viška kapitalne donacije od AO koji ćemo utrošiti za nabavu namještaja.
* **Višak po izvoru IF 7 – Prihodi od prodaje ili zamjene NFI** u iznosu od 102,00 EUR sastoji se od viška od prodaje stanova na kojima postoji stanarsko pravo u iznosu od 102,22 EUR koji ćemo također utrošiti na kupovinu namještaja.

**Manjkovi:**

* **Manjak po izvoru IF1**- **Opći prihodi i primici** u iznosu od 43.331,00 EUR sastoji se od manjka od -43.330,79EUR (za plaće pomoćnika u nastavi i neplaćene račune iz 2024. godine), a pokrit će se u trenutku plaćanja obveza u siječnju i veljači 2025. godine.
* **Manjak po izvoru IF1** **- Decentralizirane funkcije** u iznosu od 1.096,00 EUR sastoji se od manjka od -1.095.78 EUR (decentralizacija školstvo - za neplaćene račune iz 2024. godine), a pokrit će se u trenutku plaćanja obveza u siječnju i veljači 2025. godine
* **Manjak po izvoru IF 5 – Pomoći** u iznosu od -26.885,00 EUR sastoji se od manjkova: -9.629,23 EUR (za plaću pomoćnika u nastavi), -1.464,94 EUR (za shemu voća), -2.382,67 EUR (za pokriće računa iz 2024. godine), -2.045,58 EUR (za sudske tužbe) i -15.517,11 EUR (za namirnice za školsku kuhinju koje financira MZOM). Manjkovi će se pokriti u trenutku plaćanja obveza u siječnju i veljači 2025. godine tj. u trenutku isplate plaće pomoćnicima u nastavi i primitku prihoda za sudske tužbe u toku godine.Viškovi po izvoru IF 5 su 1.675,38 EUR (za ŽSV), 1.108,00 EUR (za testove psihologa), 172,01 EUR (za isplatu mentoru) i 1.200,00 EUR (za kupovinu 3D printera za izvannastavnu aktivnost informatike).

1. **OBRAZLOŽENJE POSEBNOG DIJELA FINANCIJSKOG PLANA**

**OBRAZLOŽENJE FINANCIJSKOG PLANA PO PROGRAMIMA/AKTIVNOSTIMA**

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostalih djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cijeloživotnog učenja, usvajanje zdravih navika, pozitivnih stavova te razvoj kompletne mlade osobe s razvijenim samopoštovanjem i poštovanjem drugih

Financijskim planom su planirana sredstva za provođenje programa 3002 Osnovni program osnovnoškolskog odgoja i obrazovanja, 3003 Dodatni program odgoja i obrazovanja, 3015 Socijalni program i 9000 COP.

|  |  |  |  |
| --- | --- | --- | --- |
| **RAZDJEL 020 UPRAVNI ODJEL ZA DRUŠTVENE DJELATNOSTI** | **PLAN 2025.** | **POVEĆANJE/ SMANJENJE** | **I. IZMJENE I DOPUNE** |
| **Glava 02003 Osnovne škole** |  |  |  |
| Program 3002 Osnovni program osnovnoškolskog odgoja i obrazovanja | 400.193,00 | 44.714,00 | 444.907,00 |
| Program 3003 Dodatni programi odgoja i obrazovanja | 645.981,00 | 20.140,00 | 666.121,00 |
| Program 3015 Socijalni program | 201.200,00 | 0,00 | 201.200,00 |
| Program 9000 COP | 2.797.000,00 | 49.700,00 | 2.846.700,00 |
| **UKUPNO:** | **4.044.374,00** | **114.554,00** | **4.158.928,00** |

**Program 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**Program 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA** ima cilj osiguravanje minimalnog financijskog standarda, a u okviru državnog standarda za financiranje materijalnih rashoda te rashoda za nabavu nefinancijske imovine koji su nužni za redovno funkcioniranje Škole. Program se sastoji od jedne Aktivnosti koja ima isti cilj kao i program.

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16 i 114/22),
* Pravilnik o proračunskim klasifikacijama (NN broj 4/24), Pravilnik o proračunskom računovodstvu i računskom planu (NN broj158/23 i154/2024), Pravilnik o planiranju u sustavu proračuna (NN broj 1/24)
* Pravilnik o financijskom izvještavanju u proračunskom računovodstvu (NN broj 37/22, 52/25)
* Godišnji plan i program rada škole za školsku godinu 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2024./2025.

**AKTIVNOST: A300202 Decentralizirane funkcije osnovnog školstva – OŠ „Braća Radić“**

Uputom za izradu I. Izmjena i dopuna financijskog plana za 2025. godinu, predviđena sredstva za aktivnost *Decentralizirane funkcije osnovnog školstva* za osiguranje minimalnog financijskog standarda iznose 444.907,00 EUR što je povećanje za 44.714,00 EUR.

Unutar aktivnosti je napravljena preraspodjela sredstava po izvorima tako da je sad plan po izvoru 5101 – pomoći 215.402,00 EUR (povećanje je za 12.943,00 EUR), a po izvoru 1201 – decentralizacija školstvo 229.505,00 EUR (povećanje je za 31.771,00 EUR). Također je napravljena preraspodjela unutar skupine 32 i 45, a najveće povećanje je na Dodatnim ulaganjima na građevinskim objektima za12.943,00 EUR, na Uslugama za tekuće i investicijsko održavanje za 12.105,00 EUR i Energiji za 11.500,00 EUR. Od većih nabava planirana je rekonstrukcija sanitarija i garderoba uz dvoranu u iznosu od 162.648,00 EUR

U ovu aktivnost uvršten je metodološki manjak po godišnjem obračunu i to manjak prihoda poslovanja po izvoru 5101 u iznosu od -2.382,67 EUR i manjak prihoda poslovanja po izvoru 1201 u iznosu od -1.095.78 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

Ishodište i pokazatelji na čemu se zasniva izračun potrebnih sredstava je Odluka Grada Koprivnice o mjerilima za financiranje decentraliziranih funkcija i Državni pedagoški standard osnovnoškolskog sustava odgoja i obrazovanja čiji temelji se nalaze u Zakonu o odgoju i obrazovanju u osnovnoj i srednjoj školi. Državni pedagoški standard opisuje mjerila za prostor i opremu u osnovnoj školi. Svi naši planovi temeljeni su na tome, a naravno da naši planovi „ovise“ o mogućnosti financiranja našeg osnivača.

**CILJ: Održavanje kvalitete zaposlenog kolektiva**

Ovaj cilj nastoji se postići održavanjem broja programa stručnog usavršavanja koje pohađaju svi učitelji i stručni suradnici škole čime se povećava kvaliteta provođenja obrazovanja unutar ustanove.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2025.)** |
| Učitelji i stručni suradnici pohađali su programe usavršavanja koje donosi ministar nadležan za obrazovanje | Pohađanjem seminara i radionica radi se na profesionalnom rastu i razvoju učitelja i stručnih suradnika koji je neophodan za kvalitetno provođenje osnovnoškolskog odgoja i obrazovanja | % | 80 | škola | 100 |

**PROGRAM: 3003 DODATNI PROGRAM ODGOJA I OBRAZOVANJA**

**Program 3003 DODATNI PROGRAMI ODGOJA I OBRAZOVANJA** ima za cilj zadovoljavanje potreba iznad državnog standarda aktivnostima koje osiguravaju kvalitetniji sustav u ovim područjima preko programa praćenja i financiranja izvannastavnih aktivnosti, školskih natjecanja, potpore pomoćnika u nastavi, učeničke zadruge, EU projekata, odnosno osiguravanje jednakih uvjeta za napredovanje svih učenika.

**Procjena i ishodište potrebnih sredstava za aktivnosti**

| **Naziv aktivnosti** | **Plan za 2025.** | **Povećanje/smanjenje** | **I. Izmjene i dopune** |
| --- | --- | --- | --- |
| A300317 Redovna djelatnost osnovnih škola | 342.416,00 | -27.626,00 | 314.790,00 |
| Aktivnost: A300306 Slobodne aktivnosti i školska natjecanja | 16.220,00 | 2.610,00 | 18.830,00 |
| Aktivnost: A300323 Unapređenje standarda u školama – izvor VLASTITI PRIHODI | 81.444,00 | 15.676,00 | 97.120,00 |
| Aktivnost: A300330 Mentorstvo | 346,00 | -173,00 | 173,00 |
| Aktivnost: A300332 EU projekti | 2.660,00 | 18.963,00 | 21.623,00 |
| AKTIVNOST A300355 Učenička zadruga „Vretence“ | 2.025,00 | -1.400,00 | 625,00 |
| Aktivnosti: A300359 ODJEK VII-OŠ „BRAĆA RADIĆ“ 2024./2025. | 200.870,00 | 12.090,00 | 212.960,00 |
| **UKUPNO:** | **645.981,00** | **20.140,00** | **666.121,00** |

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16 i 114/22),
* Pravilnik o proračunskim klasifikacijama (NN broj 4/24), Pravilnik o proračunskom računovodstvu i računskom planu (NN broj158/23 i 154/2024), Pravilnik o planiranju u sustavu proračuna (NN broj 1/24)
* Pravilnik o financijskom izvještavanju u proračunskom računovodstvu (NN broj 37/22, 52/25)
* Godišnji plan i program rada škole za školsku godinu 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2024./2025.

**Aktivnost: A300317 Redovna djelatnost osnovnih škola**

Opis i cilj aktivnosti

Cilj ove aktivnosti je osiguravanje financijskih sredstava iznad državnog standarda od strane našeg Osnivača za financiranje ostalih materijalnih rashoda koja ne uspijemo pokriti preko decentraliziranih sredstava.

U ovoj aktivnosti predlažemo smanjenje plana u iznosu od 27.626,00 EUR te je prijedlog novog plana 314.790,00 EUR. Sredstva su namijenjena financiranju komunalnih usluga, prijevoza učenika, usluga za tekuće i investicijsko održavanje, sistematskih pregleda, rekonstrukciju sanitarija i garderoba uz sportsku dvoranu te trošak premještanja toplovoda. Povećanje je na poziciji Sistematskih pregleda u iznosu novog sklopljenog ugovora, a smanjenje je napravljeno na poziciji energije, uredskog materijala i usluga za tekuće i investicijsko održavanje jer su nam ta sredstva osigurana iz decentraliziranih sredstava.

U ovu aktivnost je uvršten i manjak za neplaćene račune iz 2024. godine u iznosu od 37.440,36 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Prevencija bolesti i zaštita zdravlja svih zaposlenika škole**

Ovim ciljem se želi pružiti svim zaposlenicima da jednom godišnje obave sistematski pregled u nadležnoj ustanovi radi prevencije razvoja bolesti i zaštite osobnog zdravlja.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2025.)** |
| Povećanje broja zaposlenih koji obavljaju sistematske preglede | Sve zaposlene se potiče na obavljanje godišnjeg sistematskog pregleda u svrhu prevencije razvoja bolesti i zaštite zdravlja | % | 80 | škola | 100 |

**Aktivnost: A300306 Slobodne aktivnosti i školska natjecanja**

Opis i cilj aktivnosti

Cilj ove aktivnosti je osiguravanje kvalitetnijeg sustava obrazovanja preko financiranja izvannastavnih aktivnosti i školskih natjecanja. To su oblici aktivnosti koje se provode radi zadovoljavanja različitih potreba i interesa učenika, koje Škola planira, organizira i realizira, a u koju se učenik samostalno, neobvezno i dobrovoljno uključuje.

Ova aktivnost bilježi povećanje od 2.610,00 EUR. Na skupini 31 Rashodi za zaposlene se plan smanjuje za 410,00 EUR (izvor 1101 Grad) jer smo prvotno planirali 29 aktivnosti, a odobreno je 28 izvannastavnih aktivnosti. Na skupini 32 Materijalnih rashoda je povećanje za 3.020,00 EUR. Na izvoru 1101 Grad za međuopćinska natjecanja je smanjenje za 200,00 EUR, a za izvor 5502 nenadležni proračun je povećanje od 3.220,00 EUR jer od 2025. godine sva sportska međuopćinska i županijska natjecanja financira Sportski Školski savez Koprivničko-križevačke županije. Ukupno je prijedlog plana na toj aktivnosti u iznosu od 18.830,00 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Promicanje škole**

Ovaj cilj ima za svrhu uključivanje djece u različite programske sadržaje kako bi kroz priredbe i manifestacije promovirali školu i stekli dodatno samopouzdanje, smisao i zadovoljstvo u radu.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2025.)** |
| Povećanje broja školskih projekata/priredbi/manifestacija | Učenike se potiče na izražavanje kreativnosti, talenata i sposobnosti kroz ovakve aktivnosti | broj projekata/priredbi/manifestacija | 48 | škola | 51 |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2025.)** |
| Povećanje broja učenika koji su uključeni u različite školske projekte/  priredbe/manifestacije | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika koji su uključeni u projekte/priredbe/manifestacije | 881 | škola | 884 |

**CILJ: Poboljšavanje kvalitete i učinkovitosti obrazovanja**

Ovaj cilj ima za svrhu poticanje djece na dodatno obrazovanje i stjecanje novih znanja koja im mogu poslužiti prilikom odlazaka na razna natjecanja ili u daljnjem školovanju.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2025.)** |
| Povećanje broja učenika koji pohađaju dodatnu nastavu | Učenike koji u nastavnom predmetu ostvaruju natprosječne rezultate potiče ih se na dodatnu nastavu radi usvajanja dodatnog znanja i pripreme za natjecanja | Broj učenika koji polaze dodatnu nastavu | 337 | škola | 340 |

**Aktivnost: A300323 Unapređenje standarda u školama – izvor VLASTITI PRIHODI**

Opis i cilj aktivnosti

Cilj ove aktivnosti je poboljšanje kvalitete i učinkovitosti obrazovanja, a sva materijalna sredstva koja se nastoje osigurati i utrošiti kroz ovu aktivnost imaju za zadaću postizanje napretka rada Škole te odgajanje i pripremanje mladih ljudi za odgovoran i uspješan život.

Ova aktivnost obuhvaća: nabavu udžbenika za učenike škole, nabavu knjiga za školsku knjižnicu, nabavu školskih majica za učenike škole, troškove županijskih stručnih vijeća, popravke tableta, nabavu nefinancijske imovine…. Financiranje se provodi vlastitim prihodima, prihodima za posebne namjene, prihodima od donacija, pomoćima od nenadležnog proračuna i kapitalnim prihodima te eventualnim prenesenim viškovima od ŽSV-a, najma, donacije i prodaje starog papira, željeza, baterija i donacija.

U ovoj aktivnosti predlažemo povećanje plana u iznosu 15.676,00 EUR te bi novi plan iznosio 97.120,00 EUR. Najveće povećanje od 7.538,00 EUR je na izvoru IF 5 Pomoći jer smo povećali poziciju za udžbenike, uredske opreme i namještaja (za 3D printer), tekućih donacija u naravi (za menstrualne potrepštine), za viškove ŽSV-a, za prijevoz u Jasenovac koji financira MZOM. Na izvoru IF3 Vlastiti prihodi je povećanje od 4.962,00 EUR, najvećim dijelom zbog prenesenog većeg viška po godišnjem obračunu te ostvarenog vlastitog prihoda od viška proizvedene el. energije u 2024. godini. Iz izvora IF6 Donacije je povećanje od 3.070,00 EUR zbog dobivene donacije od Hrvatskog filmskog saveza, Adriatic osiguranja i planiranih donacija za knjige u školskoj knjižnici. Od opreme planiramo nabaviti: 3 uredske stolice, 1 namještaj za učionicu predmetne nastave, stolove i stolice za knjižnicu, fotoaparat za filmsku skupinu te 3D printer za izvannastavnu aktivnost informatike. Ostale preraspodjele napravljene su prema sadašnjoj realizaciji te potrebi do kraja 2025. godine.

U ovu aktivnost uvršteni su viškovi i manjkovi po godišnjem obračunu: višak od ŽSV-a 1.675,38 EUR (za prijevoz na ŽSV, predavače, sitni inventar i reprezentaciju), višak od kapitalnih donacija 500,00 EUR (za nabavu namještaja), višak prihoda od naplaćene štete 248,00 EUR (za popravke tableta), višak vlastitih prihoda od najma i skupljenog starog papira 2.973,76 EUR (za nabavu namještaja, reprezentaciju, uredski materijal, sitni inventar te naknade osobama izvan radnog odnosa), višak od nenadležnog proračuna 1.108,00 EUR (za testove psihologa), višak od nenadležnog proračuna 1.200,00 EUR (za kupnju 3D printera) i višak kapitalnih prihoda 102,22 EUR (za kupnju namještaja).

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Povećanje broja osvojenih prva tri mjesta na natjecanjima.**

Ovaj cilj ima zadatak poticanje djece na izražavanje njihove kreativnosti, talenata i sposobnosti kroz različita natjecanja. Ujedno se u njima stvara i natjecateljski duh koji im može biti poticaj u daljnjem školovanju i odrastanju.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2025.)** |
| Povećanje broja osvojenih mjesta (prva tri) na županijskim/ državnim natjecanjima  -županijsko  -poluzavršno  -državno  -međunarodno | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika plasiranih na županijska, poluzavršna, državna i međunarodna natjecanja | 144  69  20  5 | škola | 147  72  23  8 |

**Aktivnost: A300330 Mentorstvo**

Opis i cilj aktivnosti

Ova aktivnost ima za cilj pružanje prilika za razvoj karijere nastavnicima-pripravnicima koji su na početku karijere i u kontekstu uvođenja nastavnika u novo školsko okruženje.

Ovom aktivnosti se financiraju učitelji/mentori koji primaju naknadu MZOM-a za obavljeno mentorstvo svojih pripravnika.

U ovoj aktivnosti predlažemo smanjenje za 173,00 EUR, jer planiramo sredstva za jednog mentora.

U aktivnost je uvršten višak po godišnjem obračunu u iznosu od 172,01 EUR za tog istog mentora.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Nagrađivanje učitelja koji su preuzeli ulogu mentora u razvoju karijere nastavnika-pripravnika**

Ovaj cilj ima zadatak da nagradi učitelja mentora koji svojim dodatnim trudom i zalaganjem pomaže nastavnicima-pripravnicima da se na početku karijere uključe u obrazovanje mladih.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2025.)** |
| Nagrađivanje mentora | U što kraćem roku nakon završenog mentorstva, osigurati sredstva od MZOM-a za nagrađivanje učitelja mentora kao nagradu za obučavanje nastavnika-pripravnika | % | 0 | škola | 100 |

**Aktivnost: A300332 EU projekti**

Opis i cilj aktivnosti

Ovom aktivnosti se financiraju Erasmus projekti koji podupiru mobilnost učitelja i učenika u svrhu neformalnog učenja u obliku njihove razmjene, pri čemu je cilj uključiti ih i ojačati njihov položaj kako bi postali aktivni europski građani, ali i pomoći im da steknu i razviju kompetencije koje će im biti korisne u životu i budućem radu.

Početkom ovog mjeseca naša škola je od Agencije za mobilnost i programe EU dobila obavijest o rezultatima Poziva na podnošenje prijedloga za program Erasmus+ za 2025. g. za Ključnu aktivnost 1 u području odgoja i općeg obrazovanja. Agencija nam je odobrila bespovratna sredstva u iznosu od 21.623,00 EUR. Sukladno tome je napravljen prijedlog u sklopu Aktivnosti EU projekti koji iznosi 21.623,00 EUR, a raspoređen je na službena putovanja, stručno usavršavanje zaposlenika, naknade troškova osobama izvan radnog odnosa, ostale usluge, uredski materijal i ostale nespomenute rashode poslovanja.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Mobilnost mladih i upoznavanje kultura drugih zemalja**

S ciljem se želi postići da se škola uključi u Erasmus projekte radi mobilnosti učitelja i učenika te upoznavanja kulture, jezika, načina života i obrazovanja u drugim zemljama.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2025.)** |
| Uvođenje u Erasmus projekte | Uvođenjem u Erasmus projekte pridonosi se obrazovanju i osposobljavanju učitelja i učenika preko mobilnosti i upoznavanja drugih kultura i jezika. | % | 0 | škola | 100 |

**AKTIVNOST A300355 Učenička zadruga „Vretence**“

Opis i cilj aktivnosti

Zadruga ima za cilj okupljanje što većeg broja učenika koji će se uključiti u različite aktivnosti izrade i proizvodnje različitih proizvoda koji će se prodavati i plasirati na različitim sajmovima, razvijanje duha poduzetništva od najranijih školskih dana te učenje učenika o financijskom ustroju i zakonskih pravila vezanih za isto.

U sklopu aktivnosti će se pratiti troškovi koji će nastati radom te zadruge, a financirat će se iz članarina učenika te prodajom različitih proizvoda izrađenih radom zadruge. Prijedlog I. izmjena Plana za 2025. godinu iznosi 625,00 EUR što je smanjenje za 1.500,00 EUR.

U aktivnost je uvršten i višak po godišnjem obračunu od 271,66 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Uključivanje djece u rad zadruge Vretence**

Ovim ciljem se želi postići da se što veći broj djece uključi u rad Zadruge kako bi spoznali različite oblike izrade i proizvodnje različitih proizvoda, njihove prodaje te razvili u sebi duh poduzetništva.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost (2025.)** |
| Povećanje broja djece uključene u djelovanje zadruge Vretence | Upoznavanje djece s radom Zadruge, uključivanje u razne aktivnosti izrade proizvoda te njihove prodaje na sajmovima | % | 50 | škola | 80 |

**Aktivnosti: A300359 ODJEK VII-OŠ „BRAĆA RADIĆ“ 2024./2025.**

Opis i cilj aktivnosti

Aktivnost podrazumijeva potporu pomoćnika u nastavi i stručnog komunikacijskog posrednika sukladno utvrđenim individualnim potrebama, funkcionalnim sposobnostima i postignutoj razini samostalnosti učenika s tendencijom osamostaljivanja učenika u školskoj sredini. Ovom aktivnosti se osiguravaju sredstva za redovno financiranje materijalnih prava iz radnog odnosa pomoćnika u nastavi koji su zaposleni u OŠ „Braća Radić“ Koprivnica. Rashodi se odnose na sredstva za plaće, doprinose na plaću, prijevoz na posao i s posla, službena putovanja, stručna usavršavanja i ostala materijalna prava (božićnica, dar za dijete, topli obrok, regres).

Ova aktivnost se planira za jedanaest (11) pomoćnika u nastavi i dva (2) stručno komunikacijska posrednika u školskoj godini 2024./2025. godini te dva (2) nova pomoćnika u nastavi u školskoj godini 2025./2026. i prijedlog je povećanja plana u iznosu od 12.090,00 EUR zbog povećanja broja pomoćnika u nastavi te načina obračuna plaće u odnosu na prihvatljiv trošak iz projekta (bruto satnica od 7,50 EUR i prihvatljiv trošak 1.013,00 EUR mjesečno po pomoćniku). Plan za sredstva Osnivača je 92.440,00 EUR (povećanje za 25.920,00 EUR), sredstva EU 85% - plan je 102.050,00 EUR (smanjenje za 12.130,00 EUR) i sredstva nacionalnog sufinanciranja 15% - plan je 18.470,00 EUR (smanjenje za 1.700,00 EUR). Ukupno je prijedlog plana 212.960,00 EUR.

U aktivnost je uvršten i manjak po godišnjem obračunu i to 5.890,43 EUR iz izvora GRAD, 8.184,85 EUR iz izvora EU i 1.444,38 EUR iz izvora nacionalne sufinanciranje.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Pomoć djeci s individualnim potrebama**

Sa ciljem se želi postići zapošljavanje dovoljnog broja pomoćnika u nastavi sukladno utvrđenim individualnim potrebama, funkcionalnim sposobnostima i postignutoj razini samostalnosti učenika s tendencijom osamostaljivanja učenika u školskoj sredini.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2025.)** |
| Zapošljavanje pomoćnika u nastavi kao pomoć učenicima s individualnim potrebama | Osiguravanje dovoljnog broja pomoćnika u nastavi za djecu sukladno njihovim individualnim potrebama i funkcionalnim sposobnostima | % | 100 | škola | 100 |

**PROGRAM: 3015 SOCIJALNI PROGRAM**

**Program 3015 SOCIJALNI PROGRAM** provodi se s ciljem pružanja određenih oblika pomoći i socijalnih usluga građanima. Ovaj program obuhvaća financiranje prehrane svih učenika škole, koja se od početka 2023. godine obavlja iz izvora Ministarstva znanosti, obrazovanja i mladih.

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16 i 114/22),
* Pravilnik o proračunskim klasifikacijama (NN broj 4/24), Pravilnik o proračunskom računovodstvu i računskom planu (NN broj158/23 i 154/2024), Pravilnik o planiranju u sustavu proračuna (NN broj 1/24)
* Pravilnik o financijskom izvještavanju u proračunskom računovodstvu (NN broj 37/22, 52/25)
* Godišnji plan i program rada škole za školsku godinu 2024./2025.
* [Pravilnik o provedbi Nacionalne strategije za provedbu Školske sheme voća i povrća te mlijeka i mliječnih proizvoda od školske godine 2023./2024. do školske godine 2028./2029. (NN broj 81/23, 40/24)](https://narodne-novine.nn.hr/clanci/sluzbeni/2023_07_81_1282.html)
* Odluka o kriterijima i načinu financiranja, odnosno sufinanciranja troškova prehrane za učenike osnovnih škola za školsku godinu 2024./2025. (NN 92/24
* Školski kurikulum OŠ „Braća Radić“, nastavne i izvannastavne aktivnosti za školsku godinu 2024./2025.

**AKTIVNOST A301504 Pomoć za podmirenje troškova prehrane učenika osnovnih škola – 04 O.Š. „Braća Radić“**

Opis i cilj aktivnosti

U ovoj aktivnosti se financira prehrana učenika koji se žele hraniti u školskoj kuhinji kao i Shema voća, a ima za cilj:

* priprema kuhane hrane djeci te samim time dobivanje kvalitetnijeg obroka
* povećanje unosa svježeg voća i mlijeka te smanjenja unosa hrane s visokim sadržajem masti, šećera i soli u svakodnevnoj prehrani učenika,
* podizanja razine znanja o važnosti zdrave prehrane i nutritivnim vrijednostima svježeg voća
* edukaciju učenika u cilju smanjenja otpada od hrane.

U ovoj aktivnosti se plan nije mijenjao i dalje iznosi 201.200,00 EUR, ali se promijenio iznos po izvorima. Po izvoru 4223 plan je 1.430,00 EUR, po izvoru 5502 plan je 188.970,00 EUR, a po izvoru 5107 plan je 10.800,00 EUR.

U sklopu Aktivnosti je uvršten manjak za Shemu voća/mlijeka u iznosu od 1.464,94 EUR i manjak od nenadležnog proračuna za 2024. godinu za prehranu učenika u iznosu od 15.517,11 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Osiguranje prehrane za sve učenike škole**

Ovim ciljem se želi postići da se svi učenici hrane u školskoj kuhinji s obzirom da od 2023. godine prehranu financira Ministarstvo znanosti, obrazovanja i mladih te je za sve učenika besplatna.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2025.)** |
| Povećanje broja učenika koji se hrane u školskoj kuhinji | Osiguravanjem besplatnih obroka za sve učenike škole omogućava se svakom učeniku da se hrani u školskoj kuhinji i da dnevno dobije kvalitetan obrok | % | 90 | škola | 100 |

**PROGRAM 9000 COP**

**Program 9000 COP** obuhvaća aktivnost kojom se osiguravaju sredstva za redovno financiranje materijalnih prava iz radnog odnosa svih zaposlenika OŠ „Braća Radić“ Koprivnica, osim pomoćnika u nastavi koji se financiraju preko aktivnosti ODJEK VII. Rashodi se odnose na sredstva za plaće, doprinose na plaću i ostala materijalna prava temeljem kolektivnog ugovora (jubilarna nagrada, božićnica, regres, uskrsnica, dar za dijete te razne pomoći).

**ZAKONSKE I DRUGE PODLOGE NA KOJIMA SE ZASNIVA PROGRAM**

* Zakon o odgoju i obrazovanju u osnovnoj i srednjoj školi (NN broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 155/23 i 156/23),
* Zakon o ustanovama (NN broj 76/93, 29/97, 47/99, 35/08,127/19 i 151/22) ,
* Zakon o proračunu (NN broj 144/21).
* Zakon o javnoj nabavi (NN broj 120/16 i 114/22),
* Pravilnik o proračunskim klasifikacijama (NN broj 4/24), Pravilnik o proračunskom računovodstvu i računskom planu (NN broj158/23 i 154/2024), Pravilnik o planiranju u sustavu proračuna (NN broj 1/24)
* Pravilnik o financijskom izvještavanju u proračunskom računovodstvu (NN broj 37/22, 52/25)
* Godišnji plan i program rada škole za školsku godinu 2024./2025.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2024./2025.

**AKTIVNOST: 900002 COP OŠ „Braća Radić“**

Opis i cilj aktivnosti

Program obuhvaća aktivnosti kojom se osiguravaju sredstva za redovno financiranje materijalnih prava iz radnog odnosa svih zaposlenika OŠ „Braća Radić“ Koprivnica, osim pomoćnika u nastavi koji se financiraju preko aktivnosti ODJEK. Rashodi se odnose na sredstva za plaće, doprinose na plaću i ostala materijalna prava temeljem kolektivnog ugovora (jubilarna nagrada, božićnica, regres, dar za dijete te razne pomoći).

Prijedlog novog plana je 2.846.700,00 EUR što je povećanje za 49.700,00 EUR i to na plaći za redovan rad, plaći za prekovremeni rad te doprinosima za zdravstveno osiguranje. Povećanje je napravljeno sukladnonovoj povećanoj osnovici za obračun plaće sa 947,17 EUR na 976,60 EUR od 01.02.-31.08.2025.godine te 1.004,87 EUR od 01.09.2025. pa nadalje.

U aktivnost je uvršten i manjak po godišnjem obračunu za sudske tužbe u iznosu od -2.045,58 EUR.

**CILJEVI I POKAZATELJI USPJEŠNOSTI IZ AKATA STRATEŠKOG PLANIRANJA I GODIŠNJEG PLANA RADA**

**CILJ: Isplata plaće i materijalnih prava svim djelatnicima**

Ovim ciljem se želi postići da svaki djelatnik primi redovito svoju mjesečnu plaću i da mu se isplati svako materijalno pravo na koje ima pravo sukladno Kolektivnom ugovoru za zaposlenike u osnovnoškolskim ustanovama.

|  |  |  |  |  |  |
| --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost**  **(2025.)** |
| Isplata plaće i materijalnih prava svim zaposlenicima škole | Voditi ispravnu evidenciju svakog zaposlenika kako bi primio plaću koja mu pripada i u roku koji je predviđen uputama za isplatu plaće kao i sva materijalna prava koja mu pripadaju prema Kolektivnom ugovoru. | % | 100 | škola | 100 |

KLASA:400-02/25-01/1

URBROJ:2137-30-25-2

Koprivnica, 18.06.2025.

OBRAZLOŽENJE IZRADILA: RAVNATELJ ŠKOLE:

VODITELJICA RAČUNOVODSTVA Krešo Grgac, prof.

Andreja Eršetić

PREDSJEDNICA ŠKOLSKOG ODBORA:

Renata Blažinec, mag. prim. educ.